Številka.: 700-0001/2020-09

Datum: 26. 8. 2020

INTERESNIM ORGANIZACIJAM,

KI SO KOT DRUŠTVA ALI ZDRUŽENJA

REGISTRIRANA IN DELUJEJO

NA OBMOČJU OBČINE RADLJE OB DRAVI

**ZADEVA:**  **JAVNI POZIV za predlaganje kandidatov za sodnike porotnike**

Spoštovani!

Okrožno sodišče v Slovenj Gardcu je obvestilo občinske svete občin, da je v Uradnem listu, dne 14. 8. 2020, v skladu z 2. odstavkom 46. člena Zakona o sodiščih - ZS (Uradni list RS št. 19/94, s spremembami in dopolnitvami) objavilo poziv predlagateljem za vložitev predlogov za imenovanje sodnikov porotnikov.

V skladu s 46. členom Zakona o sodiščih so lahko razen predstavniških organov občin (občinski sveti) z območja sodišča, predlagatelji kandidatov tudi interesne organizacije, ki so kot društva ali združenja registrirana in delujejo na območju Okrožnega sodišča v Slovenj Gradcu. Vsi ti predlagatelji, lahko posredujejo svoje predloge kandidatov neposredno na Urad predsednika Okrožnega sodišča v Slovenj Gradcu v roku do vključno 13. 10. 2020.

Objavljamo dopis Okrožnega sodišča v Slovenj Gradcu z vsemi podrobnejšimi informacijami in prilogami.

Kandidate za sodnike porotnike bo predsednik Višjega sodišče v Mariboru za območje Okrožnega sodišča v Slovenj Gradcu imenoval 80 sodnikov porotnikov, iz Občine Radlje ob Dravi 7 porotnikov.

Pogoji, ki jih morajo izpolnjevati kandidati so določeni v 42. členu Zakona o sodiščih, in sicer:

* **državljanstvo Republike Slovenije**
* **dopolnjenih 30 let starosti**
* **da ni bil pravnomočno obsojen za kaznivo dejanje, ki se preganja po uradni dolžnosti**
* **zdravstvena in osebnostna primernost pri izvajanju sodne oblasti**
* **aktivno obvlada slovenski jezik.**

Poleg zgoraj navedenih pogojev, je pri oblikovanju predlogov kandidatov potrebno obvezno upoštevati tudi 4. odstavek 462. člena Zakon o kazenskem postopku in predlagati določeno število sodnikov porotnikov za mladoletnike izmed profesorjev, učiteljev, vzgojiteljev in drugih oseb, ki imajo izkušnje z vzgojo mladoletnikov.

Predlog za kandidata mora vsebovati:

* priimek in ime kandidata
* datum in kraj rojstva
* bivališče
* telefonsko številko doma in v službi
* potrdilo o nekaznovanosti ali pisno soglasje kandidata, da podatke iz kazenske evidence lahko pridobi Okrožno sodišče v Slovenj Gradcu
* za kandidate za sodnike porotnike za mladoletnike pa navedba o izpolnjevanju pogojev iz 4. odstavka 462. člena ZKP
* izjava kandidata, da izpolnjuje pogoje iz 42. člena Zakona o sodiščih ter
* izjava kandidata, da soglaša s kandidaturo.

Predlog kandidatov, ki jih bo predlagal Občinski svet Občine Radlje ob Dravi, bo pripravila in oblikovala Komisija za mandatna vprašanja, volitve in imenovanja. Glede na to, se obvešča vse zainteresirane posameznike, ki izpolnjujete pogoje za sodnike porotnike in želite to delo opravljati v naslednjem petletnem mandatu, da izpolnite priloženo izjavo in jo posredujete na občino. Predloge kandidatov (izpolnjena in podpisana izjava kandidata) se lahko komisiji posreduje **do petka, 11. 9. 2020.**

Lep pozdrav!

Pripravila:

Maja KOŠIR, višja svetovalka

**Marjana ŠVAJGER**

**DIREKTORICA OBČINSKE UPRAVE**

Priloga:

* poziv, z dne 17.8.2020;
* izjava kandidata.